 **Ministerul Mediului, Apelor și Pădurilor**



**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUINEAMȚ** |

**DE STAT**

**Decizia etapei de încadrare -proiect**

Ca urmare a solicitării de emitere a acordului de mediu adresate **S.C. DECO DEM NATURA S.R.L.,** cu sediul în municipiul Iași, Calea Chișinăului, nr. 2A, clădirile C1,C2,C3, județul Iași.**,**înregistrată la APM Neamț cu nr. **1665** din**20.02.2020**, în baza Legii nr. 292 din 3 decembrie 2018 privind evaluarea impactului anumitor proiecte publice şi private asupra mediului şi aOrdonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

APM Neamț decide,

ca urmare a consultărilor desfăşurate în cadrul şedinţei Comisiei de analiză tehnică din data de **26.03.2020**, pentru proiectul **,,*Demolare parțială construcție C1 și demolare rest construcții existente pe amplasament*,,**propus a fi amplasat în **județul Neamț, comuna Cordun, sat Cordun,**

- **continuarea procedurii privind emiterea aprobării de dezvoltare, proiectul nu se supune evaluării impactului asupra mediului şi nu se supune evaluării adecvate**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 3 decembrie 2018privind evaluarea impactului anumitor proiecte publice şi private asupra mediului, **anexa nr. 2, la pct. 13. a) Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului**;

-cererea de solicitate a acordului de mediu a fost făcută cunoscută publicului interesat prin publicare [www.ziarulevenimentul.ro](http://www.ziarulevenimentul.ro) în data de 17 martie 2020, afișare la sediul Primăriei Cordun-data17.03.2020, postare pe site-ul APM Neamț- data 16.03.2020;

-Decizia luată în cadrul ședinței Comisiei de analiză tehnică–26.03.2020, privind etapa de încadrare, a fost adusă la cunoștința publicului prin postare pe site-ul APM Neamț la data de 27.03.2020, și prin grija titularului de proiect anunțul privind decizia a luată a fost publicată în ziarul [www.ziarulevenimentul.ro](http://www.ziarulevenimentul.ro) în data de 27-28 martie 2020, și afișat la sediul Primăriei Cordunîn data 27.03.2020.

-nu s-au înregistrat cereri de studiere a documentației depuse la APM Neamț și nici nu s-au înregistrat comentarii/obiecțiuni/contestații pe parcursul derulării procedurii, legat de implementarea proiectului.

**1. Caracteristicile proiectului:**

**a) dimensiuneaşi concepţia întregului proiect:**

Proiectul prevede demolarea ansamblului industrial alcătuit din hale producție (C1) și clădiri anexe (C2-C11) care au aparținut Arcelor Mittal SA Roman- Cordun,construcții degradate din punct de vedere structural și al finisajelor interioare și exterioare.

*Pentru obiectivele în discuție a fost emis Avizul de mediu pentru închiderea instalațiilor ce se vor opri definitiv din SC MITTAL STEEL ROMAN SA nr. 1/10.01.2006*, măsurile stabilite fiind realizate în totalitate.

# Pe terenul proprietatea titularului există 2 puncte de monitorizare apă freatică (F1și F4) și 2 puncte monitorizare calitate sol (S6 și S7), puncte de monitorizare ale ARCELORMITTAL TUBULAR PRODUCTS ROMAN SA, pentru care APM Neamț și ABA Siret a stabilit mentinerea monitorizării;

Din punct de vedere funcțional, ansamblul propus spre demolare, este alcătuit din:

* Trăgătoria de Țevi nr. 2- Hala de fabricație (corpul C1);
* Clădiri adiacente aflate în imediata apropiere care anterior aveau funcțiunile de: spații pentru administrație, depozitări și spații tehnice aferente funcțiunilor industriale.

Regimul de înălțime al clădirilor propuse pentru demolare/ desființare:

* Parter și Parter înalt pe zona halelor de producție;
* Parter și S+P+2/3E - în funcție de destinație- pentru clădirile învecinate având înălțimi variabile pe P sau S+P+2/3E.

Conform documentației puse la dispoziție de titular, pe amplasamentul aferent proiectului de demolare/desființare :

* Nu există un depozite de carburanți.
* Nu există alte depozite pentru substanțe sau deșeuri periculoase.
* Nu există construcții acoperite cu azbest.
* Nu există depozite de transformatoare/ condensatoare cu PCB.

***Bilanţul teritorial***

|  |  |
| --- | --- |
| *Categoria de folosință* | Curți- construcții (110131 mp) și drum (4662 mp) |
| *Suprafața terenului* | 110 131,00 mp |

***Caracteristicile construcțiilor***

|  |  |  |
| --- | --- | --- |
|  | ***Existent*** | ***După demolare*** |
| Funcțiune | Hală producție, clădiri anexe- dezafectate |  |
| Regim de înălțime | P, S+P+2/3E | P înalt |
| H max | +13,60 m | +11,60 m |
| S.t. (suprafață teren) | 110 131,00 mp | 110 131,00 mp |
| S.c (suprafață construită) | 90 311,00 mp | 32 856,00 mp |
| S.c.d. (suprafață construită desfășurată) | 92 446,00 mp | 32 856,00 mp |

***Caracterizarea clădirilor propuse pentru demolare***

***Ansamblu clădiri C1***

Clădirea C1 este alcătuită dintr-un număr de 13 corpuri de clădire separate prin rosturi seismice. Funcțiunea inițială a acestui ansamblu era de hală producție zonificată funcțional conform tabelului de mai jos, cu excepția corpurilor C1.2 (grup social) și C1.3 (anexă industrială).

Acestea din urmă cuprind funcțiuni anexe halei cum ar fi vestiare, grupuri sanitare, birouri, holuri, depozitări, adăpost ALA, fără a conține depozite de materiale sau deșeuri periculoase și fără a avea funcțiuni de producție industrială sau spații tehnice legate de hala de producție.

Proiectul prevede demolarea acestora cu păstrarea corpurilor de clădire de la extermitățile de nord și est a ansamblului, respectiv corpurile C1.8, C.9 și C1.10 care fac parte din ansamblul fostei hale de producție.

De asemenea, nu se va interveni la nivelul infrastructurii și a structurilor subterane identificate la fața locului.

*Funcțiuni existente***-** în prezent toate spațiile sunt dezafectate de instalațiile /utilajele de producție care au folosit pentru scopului inițial.

***Clădirea C1***

| Funcțiunea inițială | Acțiuni propuse | Caracteristici constructive |
| --- | --- | --- |
| Tronson C1.1-Hală ajustaj | demolare | Structura de rezistență - stâlpi prefabricați din beton armat. Grinzile sunt realizate din elemente prefabricate din beton armat, respectiv elemente metalice pe zona de hală.  La corpurile C1.2 (grup social) și C1.3 (anexă industrială) planșeele sunt realizate din elemente prefabricate din beton armat.  Închiderile exterioare și compartimentările interioare în zonele de hală sunt realizate din plăci prefabricate din BCA prinse de stâlpi cu elemente metalice. În interiorul halelor au fost identificate anexe cu rol de spații tehnice, realizate din pereți structurali si din zidărie plină neconfinată, independente de restul structurilor.  La corpul C1.2 (grup social) închiderile exterioare și compartimentările interioare sunt realizate din zidărie de cărămidă plină, respectiv zidărie de cărămidă cu goluri. La corpul C1.3 (anexă industrială) închiderile exterioare sunt degradate, păstrându-se întregi doar elementele de la nivelul casei scărilor.  Tâmplărie interioară și exterioară  În zona halelor, tâmplăria exterioară este realizată din ferestre cu ramă metalică și geamuri simple din sticlă simplă și sticlă armată. Luminatoarele de la nivelul șarpantei sunt realizate din rame metalice cu geamuri din sticlă armată, respectiv din policarbonat. Ușile industriale sunt realizate din elemente metalice.  La corpurile C1.2 (grup social) și C1.3 (anexă industrială) tâmplăria exterioară este in elemente de lemn cu geamuri simple. Ușile interioare sunt realizate din lemn cu ușă plină.  Acoperiș și invelitoare  Fiecare corp de clădire de la nivelul halei, separat de restul prin rosturi structurale, are acoperiș în două ape ce sprijină pe grinzi metalice prefabricate. Învelitorile sunt realizate din plăci prefabricate din beton armat, respectiv tablă ondulată, iar la partea superioară sunt hidroizolate cu membrană bituminoasă.  La corpurile C1.2 (grup social) și C1.3 (anexă industrială) acoperișurile sunt de tip terasă necirculabilă cu planșeu din plăci prefabricate din beton armat și atic din zidărie.  Finisaje interioare și exterioare  Interior- Pardoselile la nivelul halelor industriale sunt realizate din ciment simplu peste placa de beton armat.  La corpurile C1.2 (grup social) și C1.3 (anexă industrială) au fost identificate pardoseli din plăci ceramice, mozaic turnat, respectiv ciment simplu. Finisaje: zugraveli simple sau vopseluri lavabile; confecții metalice la nivelul scărilor.  Exterior-Finisajele exterioare sunt degradate, fiind vizibile doar panourile exterioare de închidere la nivelul halei. Alte finisaje identificate sunt tencuieli și zugrăveli simple cu var la corpurile C1.2 (grup social) și C1.3 (anexă industrială). |
| Tronson C1.2-Grup social |
| Tronson C1.3-Anexă industrială |
| Tronson C1.4- Laminor reductor |
| Tronson C1.5-Atelier decapare |
| Tronson C1.6- Hală ventilație |
| Tronson C1.7 - Hală ajustaj +Laminor reductor |
| Tronson C1.8-Hală Pilgere | nu se demolează |
| Tronson C1.9-Trăgătoria de țevi nr. 2 |
| Tronson C1.10- Trăgătoria de țevi nr. 2 |
| Tronson C1.11- Trăgătoria de țevi |
| Tronson C1.12- Hală Stossbank | demolare |
| Suprafața totală | 85 199,00mp | |
| Suprafața demolată | 52 343,00mp | |
| Suprafața care nu se demolează | 32 856,00mp | |

***Clădirea C2-*** regimul de înălțime P+1E- stare actuală: dezafectată

|  |  |  |
| --- | --- | --- |
| ***Funcțiunea inițială*** | ***Suprafața (mp)*** | ***Caracteristici constructive*** |
| Sală mașini (S.M.2A)-  ateliere, birouri, spații pentru tablouri electrice/ panouri de comandă și încăpere acumulatori. Circulația pe verticală se realizeaza prin intermediul unei scări din beton armat. | 1 549,00 | *Suprastructura clădirii -* stâlpi, grinzi și planșee prefabricate din beton armat.Închiderile exterioare și compartimentările interioare sunt realizate din zidărie de cărămidă cu goluri verticale.  *Tâmplăria exterioară* este realizată din profile de lemn sau metal cu geam din sticlă simplă, respectiv sticlă armată. Pereții încăperii acumulatorilor sunt realizați din beton armat monolit de 20cm grosime. Ușile exterioare sunt realizate din profile metalice.  *Acoperișul* este de tip terasă necirculabilă cu atic din zidărie.  *Finisaje interioare și exterioare*  *Interior-*Pardoselile sunt realizate din ciment simplu, plăci ceramice, sau mozaic turnat la nivelul scării, zugrăveli simple cu var, sau vopsitorii lavabile.  *Exterior****-*** tencuieli cu zugrăveli simple. Jgheaburi și burlane din tablă. |

***Clădirea C3- Clădire suflante și AMCR+ bazine-*** regimul de înălțime Parter- stare actuală: dezafectată.

|  |  |  |
| --- | --- | --- |
| ***Funcțiunea inițială*** | ***Suprafață***  ***(mp)*** | ***Caracteristici constructive*** |
| Clădire pentru suflante și AMCR | 203,00 | *Structura clădirii* e- zidărie portantă din cărămidă cu goluri verticale dispuși pe ambele direcții, având grosimea de 25cm.  Rezervoarele au structura de rezistență realizată dinbeton armat monolit B150.  *Tamplăria exterioară* este realizată din profile de lemn,.  *Acoperișul* este de tip terasă necirculabilă, fără atic.  *Finisaje interioare și exterioare*  *Interior****-*** Pardoselile sunt realizate din ciment simplu. La pereți și tavane au fost realizate zugrăveli simple cu var, sau vopsitorii lavabile.  ***Exterior-*** Tencuieli cu zugrăveli simple.  Circulații de tip platformă metalică prefabricată cu mână curentă din țeavă metalică în zona bazinelor. |
| Bazin decantor radial deschis- amplasat subteran | 166,35 |
| Bazin rectangular deschis | 147,90 |

***Clădirea C4***- stare actuală: dezafectată

Clădirea cuprinde gospodăria de var în regim de înălțime S+P+1 și stație de neutralizare alcătuită din două bazine subterane- unul circular și al doilea rectangular, deschise la partea superioară cu circulații metalice între acestea.

Din punct de vedere funcțional, la subsol se află o încăpere pentru depozitarea laptelui de var și camera suflantelor. La parter se află un depozit de var și o încăpere pentru preparat lapte de var. Etajul cuprinde un compartiment de filtrare, o magazie grupuri sanitare și vestiare.

|  |  |  |
| --- | --- | --- |
| ***Funcțiunea inițială*** | ***Suprafața (mp)*** | ***Caracteristici constructive*** |
| Gospodăria de var | 253,00 | *Structura de rezistență* - beton armat monolit cu planșee monolite și din fâșii prefabricate având zidăria de umplutură din cărămidă și cărămidă cu goluri. Circulația pe verticală este asigurată de o scară din beton armat.  Rezervoarele au structura de rezistență realizată dinbeton armat monolit B150.  Fundațiile gospodăriei de var s-au prevăzut la cota -2,50m, pentru depozit și -5,90m pentru încăperea de preparare a laptelui de var. Rezervorul circular s-a fundat în stratul de argilă la cota -9,50m. Bazinele de neutralizare s–au fundat la -4,96 respectiv -4,15.  *Tamplăria exterioară* este realizată din profile de metal cu geam simplu cu sticlă, sau sticlă armată.  *Acoperișul*- tip terasă necirculabilă, cu atic din zidărie.  *Finisaje interioare și exterioare*  *Interior-*Pardoselile sunt realizate din ciment simplu. La pereți și tavane au fost realizate zugrăveli simple cu var, sau vopsitorii lavabile.  *Exterior-*Ttencuieli cu zugrăveli simple.  Circulații de tip platformă metalică prefabricată cu mână curentă din țeavă metalică în zona bazinelor. |
| Statie neutralizare- bazine | 199,60 |

***Clădirea C5- Depozit acid sulfuric + bazin***- stare actuală: dezafectată

Clădirea avea în dotare utilajele necesare descărcării acidului sulfuric din vagoanele cisternă (colector dublu, captator de umiditate, descărcător rotativ, stâlp cu platformă) și depozitarea lui în rezervoarele exterioare cu o capacitate de 36 mc. Clădirea anexă adiacentă este realizată în regim de înălțime Parter.

Rezervorul, V= 36 mc,,este realizat din beton B150 armat constructiv cu o rețea de Ø10/20 cm. Rezervorul este prevăzut cu un ștuț de alimentare, ștuț de preaplin, ștuț pentru golirea captatorului de umiditate, două guri de vizitare și indicator de nivel cu miră și plutitor.

Este prevăzut cu platformă de circulație.

Colectorul se compune din două rezervoare orizontale suprapuse, prevăzute cu guri de vizitare și ștuțuri de racordare la instalație. Descărcătorul rotativ se compune dintr-o consolă formată dint-o țeavă manevrată manual cu ajutorul unui lanț și o țeavă de transversare verticală ce se poate coborî cu un cablu trecut peste scripeți și acționat de un troleu manual.

|  |  |  |
| --- | --- | --- |
| **Funcțiunea inițială** | **Suprafața (mp)** | **Caracteristici constructive** |
| Depozit acid sulfuric | 37,00 | *Structura clădirii anexă* a ansamblului este realizată din zidărie de cărămidă cu goluri verticale neconfinată cu planșeu din beton armat. Bazinul este realizat din beton armat monolit având o adâncime de aprox. 30cm.  *Tamplăria exterioară* este realizată din profile de metal cu geam simplu din sticlă.  *Acoperișu*l este de tip terasă necirculabilă, cu atic din zidărie.  *Finisaje interioare și exterioare*  *Interior****-*** Pardoselile sunt realizate din ciment simplu. La pereți și tavane au fost realizate zugrăveli simple cu var, sau vopsitorii lavabile.  *Exterior****-*** Tencuieli cu zugrăveli simple.  Bazinul exterior este placat pe toate suprafețele cu cărămizi pline. |
| Rezervor exterior | 121,00 |

***Clădirea C6- Stație de generare soluții acide***- stare actuală: dezafectată

Construcția era utilizată anterior pe post de stație regenerare este în regim de înălțime P+2E, cu circulația pe verticală asigurată prin intermediul unei scări din beton armat.

|  |  |  |
| --- | --- | --- |
| ***Funcțiunea inițială*** | ***Suprafața (mp)*** | ***Caracteristici constructive*** |
| Stație generare soluții acide | 333,00 | *Structura clădirii* :cadre prefabricate cu stâlpi, grinzi și planșee din beton armat.  Pereții exteriori și compartimentările interioare sunt realizate din zidărie de cărămidă cu goluri verticale.  *Tamplăria exterioară* este realizată din profile de metal cu geam simplu din sticlă, respectiv profile din lemn cu geam simplu. Ușile interioare sunt realizate din profile de lemn.  *Acoperișul* este de tip terasă necirculabilă, cu atic din zidărie.  *Finisaje interioare și exterioare*  *Interior****-*** Pardoselile sunt realizate din ciment simplu. La pereți și tavane au fost realizate zugrăveli simple cu var, sau vopsitorii lavabile.  *Exterior****-*** Finisajele exterioare au fost degradate și nu mai sunt prezente. Jgheaburi și burlane din tablă zincată. |

***Clădirea C7- Stație presiune înaltă + sala mașini***- stare actuală: dezafectată

Ansamblul este alcătuit din două corpuri de clădire- stație de presiune înaltă (Parter) și sală mașini (Parter înalt), aceasta din urmă având alipit un corp cu destinația inițială de vestiare.

|  |  |  |
| --- | --- | --- |
| ***Funcțiunea inițială*** | ***Suprafața (mp)*** | ***Caracteristici constructive*** |
| Stație de presiune înaltă | 257,00 | *Structura clădirii S.M.1* -cadre prefabricate cu stâlpi, grinzi și planșee din beton armat. Structura clădirilor alăturate ce fac parte din ansamblu este realizată din pereți structurali din zidărie de cărămidă cu goluri verticale, neconfinată. P compartimentările interioare sunt realizate din zidărie de cărămidă cu goluri verticale. Compartimentările interioare sunt realizate din zidărie de cărămidă cu goluri verticale.  *Tamplăria exterioară* este realizată din profile de metal cu geam simplu din sticlă, respectiv profile din lemn cu geam simplu. Ușile interioare sunt realizate din profile de lemn, iar cele exterioare de acces în hala SM1 sunt realizate din profile metalice.  *Acoperișul* este de tip terasă necirculabilă, cu atic din zidărie pentru clădirile anexe. Acoperirea halei este de tip șarpantă în două ape cu învelitoare din tablă ondulată și hidroizolație din membrană bituminoasă.  *Finisaje interioare și exterioare*  *Interior-*Pardoselile sunt realizate din ciment simplu. La pereți și tavane au fost realizate zugrăveli simple cu var, sau vopsitorii lavabile.  ***Exterior-*** Finisajele exterioare au fost degradate și nu mai sunt prezente. Jgheaburi și burlane din tablă zincată. |
| Sală mașini (S.M.1) și anexă vestiare | 376,00 |

***Clădirea C8- Stație separare emulsii***- stare actuală: dezafectată

Ansamblul este alcătuit din două clădiri funcțiunea inițială stație de separat emulsii și stație de degresare, ambele în regim, de înălțime Parter.

|  |  |  |
| --- | --- | --- |
| ***Funcțiunea inițială*** | ***Suprafața (mp)*** | ***Caracteristici constructive*** |
| Stație de separat emulsii | 73,00 | *Structura clădirilor:*pereți portanți din zidărie de cărămidă cu goluri verticale neconfinată. Planșeele sunt realizate din beton armat.  *Tamplăria exterioară* este realizată din profile de metal cu geam simplu din sticlă.  *Acoperișul clădirii* este de tip terasă necirculabilă, fără atic pentru corpul stației de separat emulsii și șarpantă metalică în cazul stației de degresare.  *Interior-*Pardoselile sunt realizate din ciment simplu. La pereți și tavane au fost realizate zugrăveli simple cu var, sau vopsitorii lavabile.  *Exterior-*Finisajele exterioare sunt realizate cu tencuieli simple și zugrăveli de var. |
| Stație degresare | 90,00 |

***Clădirea C9- Sala mașini SM2***- stare actuală: dezafectată

Clădirea cu funcțiunea inițială de sală mașini – ateliere, spațiu tehnic- este alipită clădirii C1 și este realizată în regim de înălțime Parter.

|  |  |  |
| --- | --- | --- |
| ***Funcțiunea inițială*** | ***Suprafața (mp)*** | ***Caracteristici constructive*** |
| Sală mașini S.M.2 | 209,40 | *Structura de rezistență -* cadre prefabricate cu grinzi și stâlpi din beton armat,  *Tamplăria exterioară*- profile de metal cu geam simplu din sticlă. Ușile de acces sunt realizate din tâmplărie metalică*.*  *Acoperișul clădirii* este de tip șarpană în două ape cu învelitoare din plăci prefabricate din beton armat hidroizolate la exterior cu membrană bituminoasă.  *Finisaje interioare și exterioare*  *Interior****-*** Pardoselile sunt realizate din ciment simplu.  Pereți: zugrăveli simple cu var, sau vopsitorii lavabile.  ***Exterior-*** Finisajele exterioare sunt realizate cu tencuieli simple și zugrăveli de var. |

***Clădirea C10-Atelier filiere+ vestiare***-stare actuală: dezafectată

Clădirea cu funcțiunea inițială de atelier filiere este alipită clădirii C1 și este realizată în regim de înălțime Parter înalt. Alipit acesteia, este un corp de clădire în regim de înălțime Parter cu funcțiunea de vestiare.

|  |  |  |
| --- | --- | --- |
| ***Funcțiunea inițială*** | ***Suprafața (mp)*** | ***Caracteristici constructive*** |
| Atelier filiere | 696,60 | *Structura de rezistență* a halei este realizată din cadre prefabricate cu grinzi și stâlpi din beton armat. Închiderile exterioare sunt realizate din panouri prefabriate din BCA.  Clădirea vestiarelor este realizată din pereți portanți din zidărie de cărămidă cu goluri verticale, neconfinată. Planșeul este realizat din beton armat.  *Tamplăria exterioară* este realizată din profile de metal cu geam simplu din sticlă. Ușile de acces sunt realizate din tâmplărie metalică. La clădirea vestiare, tâmplăria este realizata din profile de lemn, iar ferestrele sunt cu geam simplu din sticlă.  *Acoperișul clădirii* este de tip șarpană în două ape cu învelitoare din plăci prefabricate din beton armat hidroizolate la exterior cu membrană bituminoasă. Acoperișul clădirii vestiare este de tip terasă cu atic din zidărie.  *Finisaje interioare și exterioare*  *Interior****-*** Pardoselile sunt realizate din ciment simplu. La pereți și tavane au fost realizate zugrăveli simple cu var.  *Exterior-*Finisajele exterioare sunt realizate cu tencuieli simple și zugrăveli de var. |
| Anexă vestiare | 97,40 |

***Clădirea C11- Atelier dornuri*** -stare actuală: dezafectată

Clădirea cu funcțiunea inițială de atelier dornuri este alipită clădirii C1 și este realizată în regim de înălțime Parter înalt. Alipit acesteia, este un corp de clădire în regim de înălțime Parter cu funcțiunea de vestiare.

|  |  |  |
| --- | --- | --- |
| ***Funcțiunea inițială*** | ***Suprafața (mp)*** | ***Caracteristici constructive*** |
| Atelier dornuri | 696,60mp | *Structura de rezistență a halei -*cadre prefabricate cu grinzi și stâlpi din beton armat. Clădirea vestiarelor este realizată din pereți portanți din zidărie de cărămidă cu goluri verticale, neconfinată. Planșeul este realizat din beton armat.  *Tamplăria exterioară* este realizată din profile de metal cu geam simplu din sticlă. Ușile de acces sunt realizate din tâmplărie metalică. La clădirea vestiare, tâmplăria este realizata din profile de lemn, iar ferestrele sunt cu geam simplu din sticlă*.*  *Acoperișul clădirii* este de tip șarpană în două ape cu învelitoare din plăci prefabricate din beton armat hidroizolate la exterior cu membrană bituminoasă. Acoperișul clădirii vestiare este de tip terasă cu atic din zidărie.  *Finisaje interioare și e****xterioare***  *Interior****-*** Pardoselile sunt realizate din ciment simplu. La pereți și tavane au fost realizate zugrăveli simple cu var.  *Exterior****-*** Finisajele exterioare sunt realizate cu tencuieli simple și zugrăveli de var. |

***Clădirea C12- Depozit tagle***-stare actuală: dezafectată

|  |  |  |
| --- | --- | --- |
| ***Funcțiunea inițială*** | ***Suprafața (mp)*** | ***Caracteristici constructive*** |
| Depozit tagle | 22218,80 | *Depozitul tagle* este o structură exterioară, descoperită alcătuită din stâlpi de susținere și o platformă betonată.  Este format din complexul căii de rulare metalice (șina căii de rulare, grinzi secundare, contravântuiri, pasarele și balustrade care reazemă pe stâlpii din beton armat încastrați în fundații pahar.  Platforma de depozitare este formată din grinzi din beton beton prevăzute cu suporți metalici care preiau încărcarea dată de stivele de tagle. Platforma a fost amenajată cu pante sub stratul de pietriș, care preiau apele din precipitații și le conduc în drenul de lângă calea ferată.  ***Structură. Închideri exterioare și compartimentări -****Nu este cazul.*  ***Tâmplărie interioară și exterioară-***Nu este cazul*.*  ***Acoperiș și invelitoare-***Nu este cazul.  ***Finisaje interioare și exterioare-*** Nu este cazul |

***Execuția lucrărilor:***

Conform prevederilor proiectului, desființarea costrucțiilor se va efectua manual și mecanizat, de sus în jos, astfel încât demolarea părţilor componente ale construcţiilor să nu producă prăbuşirea altor părţi componente.

Metoda de demolare propusă conform proiectului urmărește :

* Recuperarea în masură cât mai mare a materialelor de construcții rezultate care pot fi refolosite. În acest sens se vor aplica metode si mijloace de lucru care să permită menținerea calității acestor materiale.
* Reducerea la minimum a manipulărilor repetate ale acelorași materiale sau utilaje pe șantier.

Demolarea controlată a construcțiilor presupune:

* *Demolarea elementelor de beton:* rezultă bucăți de beton cu un diametru de cca. 80 cm.
* *Adunarea betonului piconat* într-un depozit temporar organizat pe amplasament.
* *Mărunțirea betonului piconat*: se utilizează un concasor mobil prevăzut cu instalație de sprinklere care va uda în permanență betonul piconat și agregatul de pe banda de evacuare.
* *Selectarea și îndepărtarea componentelor reutilizabile*: cărămizi, grinzi, elemente feroase, tocuri de uși și ferestre, uși și ferestre, etc.
* *Recuperarea materialelor reciclabile*: moloz de cărămizi și beton, lemnetc. Se vor colecta separat, se vor depozita temporar pe amplasament, la locul de generare, fiind ultrerior predate pe bază de contract la operatori autorizați pentru colectarea și transportul acestora în vederea valorificării.Celelalte materiale reutilizabile ( ex. lemn, sticlă, plastic, etc), se vor preda către operatori autorizați pentru colectarea și transportul în vederea valorificării/ eliminării finale.

***Materiile prime, energia și combustibilii utilizați:*** Pentru realizarea proiectului de demolare se vor folosi utilaje specifice lucrărilor de demolare și mijloace de transport pentru deșeurile rezultate care utilizează drept combustibil motorina.

*Utilajele folosite pentru executarea lucrărilor de demolare:*

* Excavator JCB 330 JS- 34 tone dotat cu picon hidraulic RAMMER; pulverizator hidrulic VYN; Excavator KOMATSU PC450- 45 tone, prevăzut cu picon hidraulic KOMATSU-2- 2 tone; pulverizator RAMMER- 2,5 tone; Excavator CAT 320- 24 tone prevăzut picon hidraulic INDECO- 1,5 tone; cu cupă 0,6mc;Excavator LIEBHER 900- 23 tone prevăzut cu cupă 0,6mc; pulverizator RAMMER- 1,5 tone - 2 buc.; Excavator JCB 220 JS- 22 tone dotat cu cupă 0,6mc, foarfecă INDECO- 1,5 tone- 1 buc.;Concasor pentru beton TEREX PECSON de 45 tone- 1 buc.;Autobasculante cu o capacitate de 20mc 1 buc.

***Căi noi de acces sau schimbări ale celor existente***

Pentru realizarea proiectului de demolare se va utiliza calea de acces incinta Arcelor Mittal din str. Drumul Țevilor ( poziționată în partea de est a amplasamentului ) și accesul auto secundar 207B ( poziționat în partea de Vest a a amplasamentului).

*In timpul executiei lucărilor de demolare, în dreptul punctului de acces care va fi folosit de catre utilajele de transport deșeuri, se va executa o placă betonată amenajată pentru spălarea autocamioanelor înainte de ieșire pe drumul public.*

Proiectul de demolare nu prevede realizarea unor căi noi de acces sau schimabarea căilor de acces existente la amplasamentul aferent proiectului.

***Planul de execuție al proiectului de demolare***

* *Etapa organizării de șantier* – cuprinde lucrările aferente poziționarii utilajelor, stabilirii traseelor de evacuare a deșeurilor, amplasării baracamentelor (birou diriginte de santier, magazie, baraca paza, toalete ecologice etc.), platforme provizorii de depozitare a deșeurilor inerte.
* *Etapa de demolarepropriu-zisă*: cuprinde perioada în care se execută lucrările de demolare ale construcțiilor supraterane și subterane și evacuarea deșeurilor rezultate din demolări. În etapa de demolare propriu-zisă se vor realiza următoarele lucrări:
* Dezechiparea construcţiilor
* Desfacerea şarpantelor și a învelitorilor
* Demontarea fâşiilor prefabricate
* Demolări sau spargeri locale a elementelor din beton sau beton armat.

Dirigintele de șantierva urmari execuția lucrarilor de demolare în conformitate cu prevederile proiectului.

* *Receptia finală a lucrărilor de demolare*- se va face  în baza unui Proces-Verbal de recepție.

Lucrările de demolare la clădiri se vor efectua în *următoarea ordine:*

* Întreruperea utilităților, în cazul în care acestea mai există în stare de funcționare pe amplasament: energia electrică, apa, gazul metan;
* Scoaterea ușilor și a ferestrelor
* Decopertarea acoperișurilor;
* Demontarea pereților conform unui plan care va stabili care pereți se vor dărâma primii, până la ce înălțime, astfel încât să se prevină apariția oricăror accidente de muncă, respectiv degradrea vecinătăților;
* Demolarea platformelor betonate;
* Sortarea materialelor la locul de generare;
* Transportul molozului și a celorlalte deșeuri rezultate către spații special amenajate și predarea materialelor către operatori autorizați pentru valorificarea/ eliminarea finală;
* Recepția lucrărilor executate.

***Desfiintarea constructiilor subterane/ supraterane din beton simplu/armat***

Inainte de executarea propriu-zisa a demolării se vor desface toate accesoriile metalice fixate pe beton (balustrade metalice, capace/obloane si/sau gratare metalice de acoperire, suporti pentru conducte, corniere pentru bordare muchii etc.).

***Demolarea structurilor metalice și din beton***

Se va realiza prin operatiuni de tăiere cu sudura, operatiuni de taiere cu disc abraziv și utilizând dispozitive hidraulice atasate escavatoarelor.

***Organizarea de șantier***pentru realizarea lucrărilor de demolare a construcțiilor se va realiza în interiorul amplasamentului aferent proiectului de desființare.

***Utilități:***

*Alimentarea cu apă potabilă* în scop igienico-sanitar și tehnologic (stropirea construcțiilor și a deșeurilor rezultate din demolări) se va realiza din instalațiile de alimentare cu apă existente în zonă.

*Evacuarea apelor uzate-* Containerele aferente organizării de șantier nu se vor racorda la rețeaua de canalizare existentă în zonă. În cadrul organizării de șantier se vor amplasa toalete ecologice*.*

*Energia electrică* - Se va asigura prin cooperare cu instalaţiile existente în zonă prin intermediul tabloului electric al șantierului amplasat in apropierea containeruluidin organizarea de șantier.

Toate instalatiile de alimentare cu energie electrica vor fi dotate cu dispozitive de protecție.

Pentru a se evita supraincarcarea cu consumatori a unui singur circuit de alimentare electrica, legarea aparatelor de incalzire,mari consumatoare de energie,se va face pe circuite dimensionate corespunzator, separate.

*Energia termică*: Incălzirea incintei de birou în cadrul organizării de șantier, dacă este cazul, se va realiza cu aparate electrice – calorifere, convectoare, aparate de aer conditionat, etc, racordate la instalatia electrica de alimentare din organizarea de șantier.

Nu se vor utiliza instalații sau echipamente improvizate pentru încălzire, iar cele omologate nu vor fi lasate în funcțiune nesupravegheate.

*Alimentarea cu gaze naturale*: Nu este cazul.

***Organizarea de șantier***pentru realizarea lucrărilor de demolare se va realiza în interiorul amplasamentului aferent proiectului.

Organizarea de șantier va consta în amplasarea pe platforma betonată existentă pe amplasament a barăcilor pentru constructori, a toaletei ecologice, a containerelor destinate stocării temporare a deșeurilor rezultate din demolări.

În organizarea de șantier vor staționa temporar utilajele/ echipamentele ce urmează a fi utilizate în activitatea de demolare.

*Amplasamentul aferent organizării de șantier* se va situa în interiorul amplasamentului aferent proiectului, cu luarea în considerare a următoarelor principii de bază:

* Amplasarea suficient de aproape de frontul de lucru pentru a se reduce pe cât posibil necesitatea transporturilor pe distanțe scurte (pentru muncitori, materiale, deșeuri, vehicule și echipamente de întreținere, etc.).
* Suprafața de teren trebuie să fie suficientă pentru a permite desfășurarea activităților planificate, dar strict limitată la necesar, pentru a reduce ocuparea (temporară) a terenului.
* Ușurința racordării la rețele de utilități existente (electricitate, alimentare cu apă, canalizare, etc.).
* Reducerea interferențelor posibile cu mediul din vecinătate- populație rezidentă în zonă; aria naturală protejată.

*Organizarea de șantier va cuprinde*:

* Zona de control acces.
* Zona de baracamente (cea principală a antreprenorului general și cele secundare pentru companii subcontractoare).
* Zona pentru vestiare.
* Zonei delimitate pentru depozitarea deșeurilor rezultate din demolări și a deșeurilor de tip menajer.
* Pichete PSI dispuse în locuri accesibile, distribuite uniform pe suprafața șantierului.

*Organizarea de șantier și zona lucrărilor va conține cel puțin următoarele*:

* documentația tehnica si economica;
* documentația SSM;
* trusa pentru acordarea primului ajutor;
* stingatoare functionale;
* veste reflectorizante și căști de protectie pentru dotarea vizitatorilor;
* vopsea spray de marcaj de culoare verde sau portocaliu fosforescent;
* bandă, popici și garduri mici ( în funcție de caz) pentru delimitare;
* indicatoare de securitate/ PSI/ informare;
* echipamente individuale de protectie (manusi, pelerine de ploaie, cizme de cauciuc);
* țarc pentru depozitare tuburi oxigen si acetilena

*Planificarea şantierului*:

* Împrejmuirea suprafeţei ocupate de organizarea de şantier cu materiale eficiente pentru reţinerea pulberilor .
* Dotarea cu utilaje care să nu conducă, în funcţionare, la depăşirea nivelului de zgomot admis de normativele în vigoare.
* Dotarea șantierului cu o toaletă ecologică pentru personalul lucrător.
* Asigurarea colectării selective a deşeurilor din demolări şi evacuării ritmice a acestora de pe amplasament.

**b) cumularea cu alte proiecte existente şi/sau aprobate:**Realizarea proiectului de desființare a construcțiilor existente pe amplasament nu se cumulează cu realizarea altor proiecte în zonă.

Efectele realizării proiectului se cumulează cu efectele produse de:

* + Activitățile de producție desfășurate de SC ARCELOR MITTAL SA- industrie metalurgică.
  + Traficul rutier din zonă-trama stradală.

**c) utilizarea resurselor naturale, în special a solului, a terenurilor, a apei şi a biodiversităţii:**nu este cazul.

**d) cantitatea şi tipurile de deşeuri generate/gestionate:**

***Deșeuri generate în perioada executării lucrărilor de demolare***

* *Deşeuri de tip menajer: Cod deșeu 20.01 fracțiuni colectate separat.*

Se vor colecta selectiv, se vor depozita temporar pe amplasament, în containere specializate şi se vor preda la operatori autorizaţi pentru colectarea și transportul în vederea valorificării/eliminării finale.

* *Deșeuri din activitatea de demolare:*

Având în vedere caracteristicile constructive ale corpurilor de clădire prezentate mai sus, se apreciază că din activitatea de demolare vor rezulta următoarele categorii, respectiv cantități de deșeuri:

|  |  |  |  |
| --- | --- | --- | --- |
| *Cod deşeu* | *Tipul deşeurilor* | *U.M.* | *Cantități estimate pe baza indicelui de generare ( raportat la suprafața construită)* |
| *17 01 01* | Beton | to | 13794 |
| *17 01 02* | Cărămizi | to | 692 |
| *17 01 07* | Amestecuri de beton, cărămizi, ţigle şi materiale ceramice, altele decât cele specificate la 17 01 06 | to | 950 |
| *17 02 01* | Lemn | mc | 370 |
| *17 02 02* | Sticlă | to | 22 |
| *17 02 03* | Materiale plastice | to | 5,50 |
| *17 03 02* | Asfalturi, altele decât cele specificate la 17 03 01\* | to | 10,90 |
| *17 04 11* | Cabluri, altele decât cele specificate la 17 04 10\* | to | 8,50 |
| *17 04 05* | Deșeuri de fier și oțel | to | 380 |
| *17 04 07* | Amestecuri metalice | to | 120 |
| *17 05 03\** | Pământ și pietre cu conținut de substanțe/ produse periculoase |  | Cantitatea nu poate fi estimată la această dată |
| *17 05 04* | Pământ şi pietre, altele decât cele specificate la 17 05 03 | mc | Cantitatea nu poate fi estimată la această dată |
| *17 06 04* | Materiale izolante altele decât 17 06 01 şi 17 06 03 | to | 0,10 |
| *17 09 04* | Amestecuri de deșeuri din demolări, altele decât 17 09 01, 17 09 02 şi 17 09 03 | mc | 1300 |
| *16 02 14* | Echipamente casate, altele dec\t cele specificate al 16 02 09 și 16 02 13 | to | 0,60 |
| *16 02 16* | Componente demontate din echipamente casate, altele decât cele specificate la 16 02 15 | to | 0,80 |
| *19 02 05\** | Nămoluri de la tratarea fizico-chimică cu conținut de substanțe periculoase | to | 1,50 |
| *19 02 06* | Nămoluri de la tratarea fizico-chimică altele decât cele specificae al 19 02 05\* |  | 0,80 |
| *19 02 07\** | Ulei și concentrate de la separare | to | 0,90 |
| *19 02 11\** | Alte deșeuri cu conținut de substanțe periculoase |  | În funcție de caz-Cantitățile nu se pot aprecia la această etapă |
| 20 03 01 | Deșeuri de tip menajer | mc | 3,0 |
| 15 02 02\* | Absorbanți contaminate cu substanțe periculoase | - | În funcție de caz-Cantitățile nu se pot aprecia al această fază |

***Modul de gestionare al deșeurilor***

|  |  |  |
| --- | --- | --- |
| *Denumirea deșeului* | *Cod deșeu* | *Mod de gestionare* |
| Deșeuri din demolări \*) | 17 01 01- beton  17 01 02- cărămizi  17 01 07- amestecuri de beton, cărămizi  17 02 01-lemn  17 02 02- sticlă  17 02 03-materiale plastic  17 03 02-asfalturi  17 04 05-fier și oțel  17 04 07- amestecuri metalice  17 04 11- Cabluri  17 06 04- material izolante  17 09 04 - amestecuri de deșeuri de la construcții  16 02 14- ehipamente casate  16 02 16- component echipamente | Deșeurile din construcții se vor colecta selectiv și se vor depozita temporar pe amplasament, în spații special amenajate.  Se se vor preda către operatori autorizați pentru colectarea și transportul în vederea valorificării/ eliminării finale.  Mijloacele de transport utilizate se vor acoperi cu prelate pentru prevenirea împrăştierii pe carosabil. |
|  | 19 02 05\*-nămoluri periculoase  19 02 06- nămoluri nepericuloase  19 02 07\*- uleiuri  19 02 11\*- alte deșeuri periculoase | Se vor gestiona ca deșeuri periculoase.  Se vor preda pe bază de contract la operatori autorizați pentru colectarea și transportul deșeurilor periculoase în vederea valorificării/ eliminării finale. |
| *Pământ*rezultat din decopertări | 17 05 03\*- pământ și pietre cu conținut de material periculoase | Se va gestiona ca deșeu periculos.  Se va preda pe bază de contract la operatori autorizați pentru colectarea și transportul deșeurilor periculoase în vederea eliminării finale ( depozitare în depozite autorizate pentru deșeuri periculoase). |
| 17 05 04- pământ și pietre, altele decât cele specificate la 17 05 03 | Se va prelua zilnic cu mijloace auto şi se va transporta pe amplasamente aprobate de Primăria Municipiului Pitești. Mijloacele de transport utilizate se vor acoperi cu prelate pentru prevenirea împrăştierii pe carosabil |
| Deşeuri de materiale absorbante utilizate în situația eventualelor scurgeri | 15 02 02\* absorbanți contaminate cu substanțe periculoase | Se vor gestiona ca deșeuri periculoase.  Se vor colecta în recipiente specializate, se vor depozita temporar pe amplasament și se vor preda, pe bază de contract, la operatori autorizați pentru colectarea și transportul deșeurilor periculoase în vederea eliminării finale. |
| Deșeuri de tip menajer | 20 03 01- deșeuri municipale amestecate | Se vor colecta selectiv, se vor depozita temporar pe amplasament, în containere specializate şi se vor preda la operatori autorizaţi pentru colectarea și transportul în vederea valorificării/ eliminării finale |
| *Notă\*)*-*În condițiile în care din procesul de demolare a construcțiilor subterane se vor identifica canale/ conducte acoperite cu plăci din azbociment, deșeurile din aceste materiale se vor gestiona ca deșeuri periculoase -Cod deșeu- 17 06 05\*.*  Deșeurile cu conținutde azbociment se vor stoca temporar în recipiente specializate- containere, după ambalarea prealabilă, în funcție de dimensiuni, în saci de plastic sau folie de polietilenă.  Sacii închiși și etichetați se vor introduce la rândul lor în alți saci de plastic rezistenți și transparenți.  Etichetarea deșeurilor cu azbest ambalate în saci sau folie de polietilenă (PE) se va realiza conform prevederilor HG nr. 124/2003 privind prevenirea, reducerea și controlul poluării mediului cu azbest, cu modificările și completările ulterioare. Containerele în care se vor depozita deșeurile cu azbest, vor fi securizate ( însăcuiate).  Lucrările de dezafectare a construcțiilor din azbest se vor realiza cu respectarea prevederilor legislației de protecția muncii în vigoare.  *Titularul proiectului/ constructorul va notifica Inspectoratul Teritorial de Muncă Neamț înaintea derulării activităților de demolare/ dezafectare a construcțiilor din azbociment.*  În acest caz, titularul proiectului/ constructorul care realizează activitățile de demolare/ dezafectare va asigura măsurile ce se impun pentru ca nici un lucrător să nu fie expus la o concentrație de azbest în suspensie în aer mai mare de 0,1 fibre/cm3, măsurată în raport cu o medie ponderată în timp pe o perioadă de 8 ore (TWA). | | |

***Sortarea direct la sursă a deșeurilor din demolări***

Se va face pe amplasament de către personalul lucrător pe șantier, în containere separate pentru fiecare tip de deșeu în parte. Pentru a evita impactul negativ asupra mediului, în cazul demolării clasice, stocarea deșeurilor amestecate se va realiza acolo unde au loc operațiile de desființare/demolare.

În cazul demolării controlate, stocarea molozurilor se va realiza practic la locul de generare și nu pe platforme special amenajate, în fapt, ocupând întreaga suprafață a clădirilor demolate. Colectarea molozului se va face mecanizat, cu ajutorul excavatoarelor, urmată de o sortare a materialelor valorificabile. Molozul generat și colectat poate fi valorificat prin concasare.

***Stocarea deșeurilor*** care pot fi reutilizate/reciclate se va realiza într-o zonă special stabilită de constructor, în cadrul organizării de șantier, în containere metalice. Se vor lua măsuri pentru ca amplasamentul de stocare a deșeurilor să nu afecteze căile de acces și grămezile de deșeuri să fie stabile.

*Pe amplasamentul aferent proiectului de demolare nu se vor prevedea alte zone de stocare a molozului în afara celor de la locul de producere*.

Se vor amplasa containere specializate pentru colectarea sectivă a:

* deşeurilor menajere;
* deşeurilor metalice;
* deşeurilor din lemn;
* deşeurilor din materiale plastic;
* deşeurilor sticlă;
* deșeuri de materiale în amestec, rezultate din activitatea de demolare.

Pe amplasamentul aferent proiectului de demolare se va amplasa o instalație mobilă de tratare a deșeurilor din demolări- *instalație de concasare -* care va asigura reducerea volumetrică a elementelor rezultate din demolare, la locul de generare și implicit reducerea costurilor de transport al molozului. Instalația de concasare garantează obținerea unui sortiment granulometric adecvat al materialelor tratate, cu eliminarea fracțiunilor non inerte.

Există și posibilitatea ca activitatea de sortare a deșeurilor rezultate din demolări să se realizeze a în exteriorul șantierului, caz în care, deșeurile generate sunt în amestec și vor fi predate unui operator autorizat pentru colectarea și transportul la o instalație de tratare (recuperare resturi metalice, concasare beton și cărămizi) sau la depozitele de deșeuri, pentru a putea fi acceptate, în final, ca refolosibile sau la depozitare.

***Transportul/manipularea deșeurilor***

Transportul deșeurilor va fi însoțit de toate documentele necesare din care să rezulte deținătorul, destinatarul, tipurile de deșeuri, locul de încărcare, locul de destinație, cantitatea de deșeuri transportată, codificarea acestora. Mijloacele de transport vor fi asigurate împotriva deversării molozurilor și a materialelor de construcții care pot fi spulberate de curenții de aer.Manipularea deșeurilor se va realiza de cătrepersonalul instruit pentru încărcarea și descărcarea deșeurilor în condiții de siguranță și pentru intervenție în cazul unor defecțiuni sau accidente.

***Programul de prevenire și reducere a cantităților de deșeuri generate***

Conform definiției din *Legea 211/2011* *prind gestionarea deșeurilor*, prevenirea reprezintă toate masurile ce trebuie sa fie luate inainte ca o substanță/ material/ produs sa devină deșeu, in vederea reducerii:

* cantității de [deșeuri](https://www.raportaremediu.ro/managementul-deseurilor/), inclusiv prin reutilizarea produselor sau prelungirea duratei de viață a acestora;
* impactului negativ al deşeurilor generate asupra mediului si sanatatii populatiei;

***Planul de gestionare a deșeurilor****:* se va întocmi de constructorul/antreprenorul de lucrări și va consta în:

* Prezentarea lucrărilor de demolare ce urmează a se realiza în cadrul organizării de șantier.
* Stabilirea obiectivelor și țintelor privind generarea deșeurilor.
* Prognozarea privind generarea deșeurilor.
* Stabilirea fluxurilor specifice pentru deșeuri.
* Evaluarea potențialelor tehnici privind gestionarea deșeurilor.
* Calculul capacității necesare pentru gestiunea deșeurilor generate.
* Evaluarea costurilor.

**e) poluarea şi alte efecte negative:**

Posibile surse de poluare pentru:

**Aer:**

Ca urmare a executării lucrărilor de demolări și manevrarea deșeurilor din demolări:

*Poluanți specifici:*pulberi sedimentabile și în suspensie.

-ca urmare a transportului deşeurilor rezultate din demolări:

*Poluanți specifici:* pulberi, NOx , COV, CO,benzen, etc.

**Zgomot și vibrații**

Vibrațiile generate în etapa de demolare ar putea produce:deteriorarea fațadelor și /sau a structurii clădirilor din vecinătate, afectarea mașinilor sau echipamentelor sensibile la vibrații,perturbarea activităților din vecinătatea sursei de vibrații.

**Apă:**

Efectuarea necorespunzătoare a lucrărilor de demolări și a gestionării deșeurilor ar putea duce la afectarea factorului de mediu apă.

**Factor de mediu sol-subsol:**

Poluarea solului prin stocarea temporară și/sau depozitarea necontrolată a deșeurilor.

Ocuparea temporară a solului cu materiale de construcții.

Scurgeri accidentale de carburanți/ uleiuri de la utilajele de construcție, ca urmare a funcționării necorespunzătoare ale acestora.

**Descrierea impactului asupra mediului a lucrărilor organizării de șantier:**

În condițiile adoptării măsurilor nominalizate prind organizarea, planificarea și traficul în construcții, a măsurilor de prevenire/ reducere a impactului prezentate în documentație în timpul realizării lucrărilor de demolare, se apreciază că activitățile aferente organizării de șantier vor avea un impact redus asupra factorilor de mediu.

Impactul va fi reversibil – efectele vor înceta la finalizarea proiectului de investiție.

În vederea limitării efectelor negative și a reducerii impactului asupra mediului pe perioada de execuție a proiectului, vor fi respectate ,,**Condițiile de realizare a proiectuluiˮ,** impuse prin prezentul act administrative.

**f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:**

Posibilitatea apariției situațiilor de risc poate fi urmarea nerespectării instrucțiunilor tehnice de execuție a lucrărilor de demolare.

Pentru evitarea oricăror situaţii de risc şi accidente în timpul perioadei de demolare se va prevedea obligaţia executantului lucrărilor de a respecta prescripţiile tehnice de exploatare şi întreţinere prevăzute de normativele de exploatare şi în cărțile tehnice ale utiljelor folosite.

**g) riscurile pentru sănătatea umană - de exemplu, din cauza contaminării apei sau a poluării atmosferice**:

Există posibilitatea producerii accidentelor de muncă în timpul realizării lucrărilor de demolări.

Pentru evitarea oricăror situaţii de risc şi accidente în timpul perioadei de execuţie a lucrărilor de demolare, proiectul prevede:

* Obligaţia constructorului de a respecta prescripţiile tehnice de exploatare şi de întreţinere prevăzute de normativele de exploatare ale utilajelor folosite.
* Respectarea prevederilor HG nr. 80/2012 privind cerințele minime de securitate și sănătate în șantier.

Înainte de deschiderea şantierului se va stabili un plan de securitate şi sănătate al şantierului, care trebuie să cuprindă ansamblul de măsuri ce trebuie luate în vederea prevenirii riscurilor profesionale care pot apărea în timpul desfăşurării activităţilor pe şantier.

Pe toată durata realizării lucrărilor de demolare se vor respecta obligaţiile generale ce revin în conformitate cu prevederile art. 10 din *Legea securităţii şi sănătăţii în muncă nr. 186-XVI /2008*, în special în ceea ce priveşte:

* menţinerea şantierului în ordine şi într-o stare de curăţenie corespunzătoare;
* manipularea în condiţii de securitate a diverselor încărcături;
* întreţinerea, controlul înainte de punerea în funcţiune şi controlul periodic al echipamentelor de muncă utilizate, în scopul eliminării defecţiunilor care ar putea să afecteze securitatea şi sănătatea lucrătorilor;
* delimitarea şi amenajarea zonelor de depozitare;
* interacţiunile cu orice alt tip de activitate care se realizează în cadrul sau în apropierea şantierului.
* instalarea unui sistem adecvat de iluminare și de marcaje de siguranță bine stabilite pentru intervalele orare când activitatea este întreruptă (în special în timpul nopții).
* asigurarea, pentru siguranță și confort, a conexiunilor temporare de acces pe rute ocolitoare, dacă este posibil;
* asigurarea materialelor de protecție pentru personalul care lucrează în șantier, conform prevederilor legislației în vigoare.

- se va avea în vedere o organizare de șantier corespunzatoare și adecvată care să asigure evitarea oricăror posibile accidente (fără a se limita la acestea: îngrădirea și semnalizarea zonelor de lucru, nu se vor lăsă la sfârșitul zilei de lucru porțiuni de lucrări începute și neterminate care ar putea genera accidente, etc.); este obligatorie respectarea legislației în vigoare în domeniul protecției muncii;

**2. Amplasarea proiectului**

**a) utilizarea actuală şi aprobată a terenurilor:**

Conform CU nr. 18/22.01.2020 eliberat de Primăria Comunei Cordun:

Amplasamentul proiectului ***„****Demolare parțială construcție C1 și demolare rest construcții existente pe amplasament*” este situat în satul Cordun, comuna Cordun, NC 54433, 54431, județul Neamț Terenul aferent proiectului de demolare se află în proprietatea privată a SC DECO DEM NATURA SRL.

-terenul în suprafața de 114 793 mp este situat în intravilanul satului Cordun, comuna Cordun, categoria de folosință a terenului curți-construcții (110 131 mp) și drum (4 662 mp).

Față de restul vecinătăților, amplasamentul este situat după cum urmează:

- *Sud-Est*- distanța față de mun. Roman-3745,24 m

- *Sud*- distanța față de clădirea SC ADEPLAST SRL- 269,65m; distanța față de satul Cordun- 1537,78 m

*- Nord-Vest*- disatnșa față de satul Simionești -1 260,33m

- *Est*- distanța față de drumul E85 - 1931,15 m.

**b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** nu se aplică proiectului;

**c) capacitatea de absorbţie a mediului natural, acordându-se o atenţie specială următoarelor zone:**

1. zone umede, zone riverane, guri ale râurilor: nu se aplică proiectului;

2. zone costiere şi mediul marin: nu se aplică proiectului;

3. zonele montane şi forestiere: nu se aplică proiectului;

4. arii naturale protejate de interes naţional, comunitar, internaţional: nu se aplică proiectului;

5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu se aplică proiectului;

6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri:

* amplasamentul propus a făcut parte din ***”Ïnventarul național al siturilor potențial contaminate” – baza de date CoSis – ver. 2,*** conform *HG nr. 1408/2007 privind modalitățile de investigare și evaluare a poluării solului și subsolului* până la data de 02.05.2019 – data de la care a intrat în vigoare ***Legea nr. 74/2019 privind gestionarea siturilor potențial contaminate și a celor contaminate;***
* ***conform extrasului de C.F.*** suprafața propusă - *S = 110.131 mp* - prin proiect face parte din **PUG-ul com. Cordun, localitatea Cordun** - ***UTR 8*** – zona industrială – *subzona de unități industriale – intravilan*, conform ***HCL nr. 112/31.10.2013 – C.U. nr. 18/22.01.2020***
* solicitarea actuală privind *lucrările de demolare* se referă la zona ***fostei secții Trăgătorie (C1) și instalațiile/atelierele (C 2  - C 11 )*** aferente funcționării în perioada de operare *(ex. Hala ajustaj, Laminor Reductor, Hala Stossbank, etc.) -* secție care a făcut parte din cadrul fostei platforme metalurgice ***(Uzina de Țevi Roman);***
* clădirile și instalațiile propuse pentru demolare (ex. Atelier decapare cu H2SO4, Stație neutralizare, Stație de spart emulsii, etc. – unele dintre acestea fiind dezafectate) pot fi contaminate cu substanțe chimice periculoase utilizate în perioada de operare, care pot conduce/au condus la modificări fizice și chimice ale materialelor din care au fost construite;
* ***lucrările de demolare*** a construcțiilor existente pe amplasamentul propus se referă la ***structuri supraterane și structuri subterane (ex. cota -4,96 m bazin neutralizare a apelor acide, cota -5,90 m încăpere preparare lapte de var și cota -9,50 m rezervor circular);***
* ***pe amplasamentului fostei platforme metalurgice*** *au fost executate (în anul 2004 – de către* ***ISPIF București****) un număr* ***de 8 foraje de observație privind calitatea freaticului***  *(****forajulF1-*** *fiind amplasat în* ***zona Atelierului de Decapare din cadrul secției Trăgătorie*** unde urmează a fi executate lucrările propuse prin proiect, iar conform *Sudiului ISPIF București* - *în etapa 2004 - apa freatică era poluată cu substanțe organice (KMnO4), amoniu (NH4+), fier (Fe2+) și substanțe extractibile în eter de petrol);forajul F4-fiind amplasat în zona GAIR-în etapa 2004-apa freatică era poluată cu substanțe organice KMnO4), amoniu (NH4+), fier (Fe2+), MANGAN (Mn) și azotați (NO3-)*
* *luand în considerare activitățile anterioare desfășurate pe amplasament de către SC Arcelor Mittal SA Roman-Cordun* ***terenul aferent proiectului de demolare intră sub incidența Legii nr. 74/03.05.2019 privind gestionarea siturilor potențial contaminate/contaminate*** – anexa 1, pct.a – activități prevăzute în anexa 1 la Legea nr. 278/2013 privind emisiile industriale, cu modificările și completările ulterioare; zona în care urmează a fi implementat ***proiectul se identifică ca o zonă în care s-au desfășurat – în trecut – activități cu potențial de contaminare a solului /subsolului;***

7. zonele cu o densitate mare a populaţiei: nu este cazul;

8. peisaje şi situri importante din punct de vedere istoric, cultural sau arheologic: Nu este cazul.

**3. Tipurile şi caracteristicile impactului potenţial**

**a) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată:**

-realizarea proiectului presupune executarea de lucrări de demolare de amploare relativ mare, într-un spațiu care nu este înconjurat de obiective protejate (locuințe);

-pe perioada realizării proiectului, impactul va fi local, limitâdu-se în cea mai mare parte la zona de realizare a lucrărilor; în condițiile respectării condițiilor impuse prin avizele eliberate și a legislației în vigoare, nu există riscul extinderii impactului în afara zonei de realizare a lucrărilor propuse.

**b) natura impactului:**

**-**va consta în principalîn zgomot, pulberi,deșeuri rezultate în urma operațiunilor executate în cadrul lucrărilor de demolare, ocuparea temporară a terenului cu deșeuri;

-alte situații posibile: scurgeri accidentale de carburanți/ uleiuri de la utilajele de construcție, ca urmare a funcționării necorespunzătoare ale acestora, deranjarea temporară a zonelor învecinate datorită intesificării traficului;

Impactul direct, previzibil, va fi redus, fără efecte indirecte, fiind perceptibil în perioada de execuție a proiectului.

**c) natura transfrontalieră a impactului:** nu se aplică proiectului;

**d) intensitatea şi complexitatea impactului:**Impact redus, în special în timpul realizării lucrărilor de demolare și gestionare a deșeurilor de pe amplasament;

**e) probabilitatea impactului:**prin respectarea condițiilor impuse prin avizele obținute și prin respectarea legislației în domeniul protecției mediului în vigoare, se reduce la minim probabilitatea apariției unui impact negativ asupra mediului.

**f) debutul, durata, frecvenţa şi reversibilitatea preconizate ale impactului:**Impactul se va declanșa odata cu începerea lucrărilor de demolare iar intensitatea sa va fi variabilă în funcție de operațiunile executate.

Durata de execuție a lucrărilor:6 luni de la obținerea autorizației de construire/desființare

În perioada de execuție, în cazul apariției unor eventuale poluări accidentale, ce pot avea un potențial nivel scăzut, impactul negativ se va manifesta pe o perioada scurtă de timp, antreprenorul/constructorul având obligația de a interveni imediat pentru a înlătura sursa de poluare și preveni extinderea acesteia.

Impactul va fi perceptibil pe timpul realizării lucrărilor de demolare și va avea un caracter reversibil (impactul va înceta la terminarea lucrărilor).

**g) cumularea impactului cu impactul altor proiecte existente şi/sau aprobate:**Realizarea proiectului de desființare a construcțiilor existente pe amplasament nu se cumulează cu realizarea altor proiecte în zonă.

Activitățile desfășurate pe amplasamentele din vecinătatea a proiectului, inclusiv traficul rutier din zonă, pot genera un impact potențial asupra mediului, producând efecte cumulative cu activitățile de demolare propuse conform proiectului.

Efectele realizării proiectului se cumulează cu efectele produse de:

* Activitățile de producție desfășurate de SC ARCELOR MITTAL SA- industrie metalurgică.
* Traficul rutier din zonă-trama stradală.

**h)posibilitatea de reducere efectivă a impactului:**

Titularul proiectului are obligația să se asigure că personalul constructorului dar și subcontractorii acestuia:

-vor respecta măsurile propuse prin proiect, prin documentația care a stat la baza emiterii prezentului act adminitrativ și condițiile stabilite prin prezenta Decizie a etapei de încadrare, precum și condițiile stabilite prin avizele/acordurile solicitate prin Certificatul de urbanism.;

-vor avea în vedere cunoașterea și implementarea pe toată durata derulării contractului a măsurilor necesare şi specifice pentru protecţia sănătăţii umane şi a mediului înconjurător, în scopul asigurării conformării cu legislaţia de mediu în vigoare și cu actele de reglementare emise emise de autoritățile avizatoare;

-îți vor însuși și vor respecta *Planul de prevenire și reducere a poluării pe șantier,* atașat documentației depuse la APM Neamț;

-pentru prevenirea/ limitarea/ diminuarea eventualelor consecințe titularul proiectului va întocmi și se va asigura că va fi respectat *Planul de prevenire si combatere a poluarilor accidentale.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**proiectul propus nu intră sub incidenţa art. 48 și 54 din Legea Apelor nr.107/1996, cu modificările și completările ulterioare.

**Condițiile de realizare a proiectului:**

a) Obţinerea tuturor avizelor şi acordurilor înscrise în Certificatul de urbanism 171/28.10.2019 eliberat de Primăria Comunei Săvinești, respectarea tuturor prevederilor şi cerinţelor specificate de acestea, precum și a legislației în domeniu.

b) Respectarea  documentaţiei tehnice depuse, a condiţiilor şi prevederilor proiectului de execuţie.

d) Condiţii aferente lucrărilor de construire şi specifice organizării de şantier:

# Pe perioada execuției lucrărilor și ulterior realizării acestora, titularul are obligația de alua toate măsurile necesare menținerii integrității celor 2 puncte de monitorizare apă freatică (F1și F4) și 2 puncte monitorizare calitate sol (S6 și S7), puncte de monitorizare ale ARCELORMITTAL TUBULAR PRODUCTS ROMAN SA, pentru care APM Neamț și ABA Siret a stabilit mentinerea monitorizării;

* **Protecţia calităţii aerului:**
* Împrejmuirea suprafeţei ocupate de organizarea de şantier cu materiale eficiente pentru reţinerea pulberilor;
* Protejarea molozului depozitat temporar în incinta amplasamentului pentru evitarea antrenării particulelor de praf în aer;
* Folosirea pentru demolari, exclusiv utilajelor dotate cu motoare ale căror emisii vor respecta prevederile legislaţiei în vigoare;
* Utilizarea de vehicule şi utilaje circulante pe drumurile publice conforme cu standardele de emisii, cu reviziile tehnice realizate la zi și echipate corespunzător pentru evitarea antrenării particulelor de praf în aer; adaptarea limitei de viteză în interiorul şi în exteriorul şantierului.
* Reducerea vitezei de circulaţie pe drumurile publice ale vehiculelor grele pentru transportul deșeurilor rezulate din demolări.
* Controlul curățeniei pe carosabilul drumurilor utilizate în perioada de demolare;
* Diminuarea la minimum a înălţimii de descărcare a materialelor care pot genera emisii de particule. Stabilirea unui timp cât mai scurt de stocare a deșeurilor din construcții la locul de producere.
* Curăţarea roţilor vehiculelor la ieşirea din şantier pe drumurile publice.
* Oprirea motoarelor utilajelor în perioadele în care nu sunt implicate în activitate.
* Programarea activităților de construcții corelat cu caracteristicile elementelor climatice; întocmirea unor planuri adecvate pentru situații de urgență.
* Realizarea lucrărilor de transport în perioade fără curenţi importanţi de aer şi aplicarea unor măsuri suplimentare de minimizare a emisiilor: acoperirea cu prelate a mijloacelor de transport.
* Este interzis focul deschis pe șantier, în aer liber.
* La toate activitățile generatoare de praf se umezesc suprafeţele de lucru, în special în perioadele cu temperaturi ridicate și umiditate redusă. Activitățile care generează mult praf vor fi sistate în perioadele cu vânt puternic;
* Utilizarea apei sau a soluţiilor speciale care măresc eficienţa apei în fixarea prafului.
* **Zgomot și vibrații:**
* Respectarea programului de lucru stabilit;
* Realizarea lucrărilor de demolare cu respectarea tehnologiei stabilite și cu luarea în considerare a condițiilor climatice/meteorologice având în vedere faptul că diferențele de intensitate a vântului și teremoclinele pot influența nivelul de zgomot prin refractarea undelor sonore;
* Folosirea de utilaje care să nu conducă, în funcţionare, la depăşirea nivelului de zgomot admis de normativele în vigoare;se vor respecta prevederile standardelor referitoare la emisiile de zgomot în mediu produse de echipamentele destinate utilizării în exteriorul clădirilor;
* Vehiculele utilizate pentru transportul deșeurilor vor avea motoarele oprite pe perioada staționării;
* Echipamentele tehnice şi utilajele folosite în construcții se vor supune verificării periodice în vederea respectării, în ceea ce privește nivelul de zgomot produs în funcționare, prescripţiilor tehnice înscrise în cărţile tehnice ale acestora.
* **Protecţia calităţii solului/apelor subterane şi**
* **Gospodărirea deşeurilor:**
* Aplicarea, în caz de necesitate, a tuturor măsurilor de prevenire și combatere a poluarii accidentale conform prevederilor legislației în vigoare;
* Amenajarea traseelor din şantier se va realiza asfel încât să nu se producă derapaje, noroi, băltire de apă, etc.
* În timpul lucrărilor se va asigura curăţenia în zona de şantier. Circulația maşinilor cu materiale şi cu deşeuri rezultate din activitatea şantierului se va face în condiţii de curăţenie a acestora pentru a nu afecta starea drumurilor publice.
* Depozitarea materialelor de construcţie, se va face doar în cadrul organizării de şantier în condiţii adecvate de dotare şi care să împiedice afectarea factorilor de mediu. Se interzice depozitarea oricăror materiale sau deşeuri în afara organizării de şantier.
* Deşeurile rezultate vor fi strânse în containere/spații separate pentru fiecare categorie de deşeu, până la predarea şi preluarea lor de către un operator autorizat pentru activitatea gestionare a acestor categorii de deşeuri, valorificare sau eliminare.
* Predarea deşeurilor rezultate pe parcursul lucrărilor de investiţii va fi făcută ritmic, asfel încât să se elimine situaţia depăşirii capacităţii de stocare.
* Menţinerea zonei de lucru în stare de curăţenie, în special pentru a evita antrenarea deşeurilor de către apele meteorice;
* Menţinerea tuturor mijloacelor auto, utilajelor şi echipamentelor, în perfectă stare de funcţiune; se va interveni imediat ce se observă scăpări accidentale de combustibil şi/sau uleiuri minerale, cu materiale absorbante corespunzătoare.
* Zona de lucru va fi dotată cu recipiente adecvate, în care se vor stoca temporar materialele absorbante impregnate cu eventualele substanțe periculoase, devenite astfel dșeuri periculoase; periodic şi înainte de a fi depăşită capacitatea de stocare, acestea vor fi predate către operatori autorizați.
* Mijloacele auto şi utilajele vor fi supuse intervenţiilor de specialitate doar la unităţile de service-auto şi atelierele de reparaţii autorizate și specializate în acest sens.
* Elaborarea unui *Plan de gestionare a deşeurilor rezultate din demolări*.Se va realiza o evaluare cât mai precisă a tipurilor și cantităților de deșeuri generate.
* Implicarea factorilor de management în problema gestionării deșeurilor și comunicarea personală cu personalul lucrător din șantier;
* Este interzisă amestecarea diverselor categorii de deșeuri;
* Se vor respecta prevederile Legii 211din 15 noiembrie 2011 privind regimul deşeurilor, cu modificările și completările ulterioare;
* este obligatorie realizarea evidenţei gestiunii deşeurilor rezultate în perioada de realizare a lucrărilor, corespunzător codurilor de deşeuri prevăzute în anexa nr. 2 a HG 856/2002 *privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase*;
* La finalizarea lucrărilor de execuţie a proiectului de investiţii, întreg amplasamentul va fi eliberat complet de toate deşeurile rezultate şi stocate temporar;
* înainte de începerea lucrărilor titularul are obligația să încheie contracte pentru gestionarea (eliminarea, valorificarea, tratarea) deșeurilor rezultate din lucrările propuse;
* pe toată perioada de realizare a lucrărilor de demolare titularul are obligația să se asigure că se va realiza o demolare selectivă și vor fi separate toate deșeurile pe categorii/ coduri, inclusiv deșeuri ,,ascunse,, care nu au putut fi identificate înainte de demararea lucrărilor;
* pe toată perioada de realizare a lucrărilor de demolare și umplere a eventualelor goluri rezultate, titularul are obligația să se asigure de corecta gestionare a deșeurilor și materialelor de umplutură, de separarea corectă a acestora astfel încât să se elimine riscul de a se îngropa în sol deșeuri sau materiale ce nu corespund acestui scop;
* În situația aparției altor deșeuri, neidentificate inițial, prin grija titularului, executantul lucrărilor de demolare are obligația încadrării corecte, sub aspectul codului de deșeu, și gestionării corespunzătoare, până la predarea acestora unor egenți economici autorizați să execute activități de colectare/transport în vederea eliminării/valorificării lor;
* Transportul deșeurilor din demolări se va realiza în conformitate cu prevederile HG nr. 1061/2008 privind transportul deșeurilor periculoase și nepericuloase pe teritoriul României.
* În conformitate cu prevederile Directivei Cadru 2008/98/CE privind deșeurile, respectiv ale Legii nr. 211/2011 privind regimul deșeurilor ( art. 17, alin(3)), există obligativitatea ca **până la data de 31 decembrie 2020 să se atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de umplere rambleiere care utilizează deșeuri pentru a înlocui alte materiale, de minimum 70% din masa cantităților de deșeuri nepericuloase provenite din activități de construcție și demolări,** cu excepția materialelor geologice naturale definite la categoria 17 05.04 din HG nr. 856/2002, cu completările ulterioare.
* la finalizarea lucrărilor e obligatoriu să se realizeze lucrări de refacere a zonelor afectate de execuţia proiectului, de aducere a terenului neconstruit la starea iniţială sau la o stare care să permită utilizarea ulterioară fără a fi compromise funcţiile ecologice naturale. Se vor realiza lucrări de eliberare a amplasamentului de amenajările temporare, nivelarea/ compactarea terenului.
* Pe tot parcursul derulării lucrărilor de execuţie a proiectului vor fi respectate prevederile OUG nr. 195/2005 privind protecţia mediului, aprobată şi modificată cu Legea 265/2006, modificată şi completată de OG nr. 164/2008, cu modificările și completările ulterioare, referitoare la protecţia calităţii apelor, atmosferei, solului şi la protecţia aşezărilor umane;
* Se va respecta legislaţia în vigoare, privind paza şi stingerea incendiilor.
* Executarea lucrărilor de demolare va fi organizată astfel încât să se asigure protejarea drumurilor intrauzinale si a altor amenajari din zonă.

**Monitorizare-raspunde titularul proiectului:**

* Pulberi sedimentabile și pulberi în suspensie - în caz de sesizări/reclamații formulate de publicul interest/la limita incintei aferente proiectului.
* Nivel acustic echivalent continuu - în caz de sesizări/reclamații formulate de publicul interest/ la limita incintei aferente proiectului.
* Deșeuri -**la finalizarea lucrărilor titularul va transmite căte APM Neamț și GNM CJ Neamț un raport care sa cuprindă evidența cantitativa a deșeurilor rezultate, corespunzător codurilor de deşeuri prevăzute în Decizia Comisiei 2014/955/UE din 18 decembrie 2014, și modul de gestionare al acestora.**
* **Monitorizarea calității solului/apelor subterane:**

**1.Titularul va informa în scris Agenţia pentru Protecţia Mediului Neamţ cu privire la data finalizării lucrărilor de execuţie a proiectului;**

2.Față de cele mai sus expuse la cap.2.c) 6.

**Se impune ca la finalizarea lucrărilor de demolare și îndepărtarea deșeurilor generate** pe amplasament – *SC DEMO DEM NATURA SRL Iași* în calitate de deținător al terenului să se conformeze cu cerințele *art. 14, lit. b din Legea nr. 74/03.05.2019*:

*“Deținătorul unui sit potențial contaminat sau operatorul economic care își desfășoară activitatea pe un sit potențial contaminat este obligat să realizeze investigarea preliminară în următoarele cazuri:*

*lit. b – la schimbarea activității sau a folosinței sitului potențial contaminat;”*

**În acest sens APM Neamț va Notifica titularul în vederea realizării *Raportului de investigare preliminară,* iar in funcție de rezultatele acestuia va decide în consecință.**

**Condiţii cu caracter general:**

- **Titularul va informa în scris Agenţia pentru Protecţia Mediului Neamţ cu privire la data finalizării lucrărilor de execuţie a proiectului;**

- Titularul va notifica în scris Agenţia pentru Protecţia Mediului Neamţ ori de câte ori există o schimbare de fond a datelor care au stat la baza eliberării prezentului document.

Documentaţia prezentată nu a fost analizată din punct de vedere al rezistenţei şi stabilităţii lucrărilor, responsabilitatea revenind beneficiarului lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292 din 3 decembrie 2018, privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**Director Executiv,**

**Iulian JUGAN**

**Şef Serviciu A.A.A. ,Întocmit,**

**Monica ISOPESCU Biatrice POPUȚOAIA**